3,5 millió forintba kerül a derbi-hangulat
Életének 68. évében hunyt el a volt országgyűlési képviselő.
Jókora büntetést osztott ki az MLSZ fegyelmi bizottsága a hétvégi forduló slágermeccse, az Újpest-Ferencváros találkozó után. A hazai csapat kettő, míg az FTC-nek másfél millió forintot kell fizetnie a derbin történtek miatt.

Az Újpestet, mint visszaesőt a következőkért büntette a szövetség:

-   mérkőzés rendezéssel kapcsolatos szabályzati előírás megsértéséért,
-   szurkolóinak jelentős mennyiségű pirotechnikai eszköz beviteléért és használatáért,
-   szurkolóinak másokat megbotránkoztató magatartásáért (az ellenfél szidalmazása)
-   a mérkőzés lefújása után szurkolójának játéktérre történt berohanásáért

A túloldalon az FTC-t, mint visszaesőt büntette:

-   szurkolóinak jelentős mennyiségű pirotechnikai eszköz beviteléért és használatáért,
-   szurkolóinak másokat megbotránkoztató magatartásáért (az ellenfél és más sportszervezet szidalmazása)

Persze nem csak a derbi miatt osztottak ki pénzbírságot: a Haladást, a Debrecent, a Videotont és a Diósgyőrt is, mint visszaesőt, szurkolóinak másokat megbotránkoztató magatartásáért  (más sportszervezet és a mérkőzés játékvezetőjének szidalmazása) 150 000 forint megfizetésére kötelezi.

Kiemelt fotó: Kovács Tamás/MTI
magyar foci